Kaugurieši
Šis raksts ir par kinofilmu. Par apdzīvotu vietu skatīt rakstu Mūrmuiža. "Kaugurieši" ir 1941. gada latviešu spēlfilma, kuras uzņemšanu režisors Voldemārs Pūce iesāka 1940. gadā un pabeidza pēc Latvijas okupācijas 1941. gadā. Filma uzņemta pēc Kārļa Zariņa romāna "Kaugurieši" motīviem, kas balstīts uz patiesiem notikumiem 19. gadsimtā, kas latviešu vēsturē tiek dēvēti par Kauguru nemieriem. Pirmā pilnmetrāžas spēlfilma, kas uzņemta Rīgas mākslas filmu studijā. Filmas pirmizrāde notika 1941. gada jūnijā dažas dienas pirms Vērmahta iebrukuma Latvijā.